Kapell Dondel

D'Kapell vun Dondel ass eng kathoulesch Kapell, déi zur Par Mamerdall Saint-Christophe, zum Dekanat Lëtzebuerg an zu der Gemeng Kielen gehéiert.

Si ass dem hellegen Haupert geweit an huet Illustratioune vu Bëschdéieren an de Fënsteren. 

Den 22. Oktober 2025 gouf s'als nationaalt Kulturierfschaft klasséiert.

Si steet op der Kräizung vun der Millestrooss (rue du Moulin) mat der Lëtzebuerger Strooss, der . Nieft der Kapell leeft d'Dondeler Baach laanscht.

 Geschicht 
Iwwer der Dier steet d'Joreszuel "C1827M", et gëtt awer geschat datt se méi al ass.Luxemburger Wort (Nadia Rafalski), vum 28. Juni 2013, S. 28: Ein kleines Schmuckstück

Se ass rezent (2012-2013) renovéiert ginn. De 26. Juni 2013 gouf déi renovéiert Kapell vum Äerzbëschof Jean-Claude Hollerich nei ageseent.

 Bannenariichtung 
D'Fënstere sinn ëm 1958 vum Diddelenger Kënschtler Frantz Kinnen entworf ginn. An der Kapell sinn aacht Statuen, déi deelweis aus dem 18. Joerhonnert stamen, a vun der Kënschtlerin Tilly Hoffelt restauréiert goufen. Dobäi gouf déi al Faarf aus den 1950er Joren ewech gemaach an d'Statue sinn elo nees wéi am Originalzoustand.
 Hl. Haupert
 Hl. Jakobus
 Hl. Péitrus Jesus mat Famill
 Madonna mat Kand
 eng Äbtissin

 Kuckt och 
 Lëscht vu reliéise Gebaier zu Lëtzebuerg

 Um Spaweck 

 Websäit vum Parverband Mamerdall
 D'Fënstere vun der Kapell vun Dondel op der Websäit vun der Stiftung Forschungsstelle Glasmalerei des 20. Jh. e. V. (de)

Dondel
Kategorie:Gemeng Kielen
Kategorie:Kierchen a Kapellen am Dekanat Lëtzebuerg
Kategorie:Klasséiert Kierchen a Kapellen